Ritratt: Kumitat Olimpiku malti  Il-President tal-Kummissjoni tal-Atleti, it-tiratriċi Eleanor Bezzina ingħaqdet mal-Bord Eżekuttiv tal-Kumitat Olimpiku Malti minn Novembru 2021. Fi stqarrija tal-Kumitat Olimpiku Malti ingħad li bħala atleta hija kkompetiet f'żewġ Logħob Olimpiku – Rio 2010 u Tokyo 2020 flimkien ma' numru kbir ta' kompetizzjonijiet internazzjonali ta' livell għoli. Bezzina ser iġġib magħha esperjenza tajba minn perspettiva kompetittiva. Il-Kummissjoni tal-Atleti tilgħab rwol ċentrali, li tirrappreżenta l-vuċi tal-atleti fi ħdan il-Kumitat Olimpiku. Il-President tal-Kumitat Olimpiku Malti Julian Pace Bonello qal li jirċievi l-ħatra ta' Eleanor b'sodisfazzjon, u kunfidenti fl-għarfien li se tkun rappreżentant denja tal-vuċijiet tal-atleti lokali. It-terminu ta' Bezzina se jkun ta' erba' snin.